Jaminan Umar

Jaminan 'Umar, atau al-ʿUhda al-ʿUmariyya' (), ialah suatu jaminan yang dibuat oleh Khalifah Umar ibn al-Khattab kepada rakyat Aelia, iaitu nama Rumi bagi Baitul Maqdis. Beberapa versi Jaminan ini wujud dengan pandangan berbeza tentang kesahihannya.

Kepentingan Jaminan ini dibincangkan oleh sejarahwan Islam yang awal seperti al-Waqidi, al-Baladhuri, Ibn al-Athir dan Abu al-Fida’. Teks kandungannya juga termasuklah, ringkasan atau panjang, hasil karangan al-Ya'qubi, Eutychius, al-Tabari (salinan daripada Sayf ibn Umar), al-Himyari, Mujir al-Din al-Hanbali, dan Ibn al-Jawzi.

Pendapatnya berbeza tentang kesahihan versi Jaminan tetapi tidak mempersoalkan yang Jaminan itu berlaku. Banyak ahli sejarah mempersoalkan perjanjian versi simpanan Kristian dan mendebat bahawa dokumen tersebut diubah oleh karangan Kristian untuk menjaga kekuasaan mereka terhadap sesetengah tapak suci. Sesetengah ahli sejarah mempertimbangkan versi al-Tabari's lebih sahih. Sebagai contoh, Moshe Gil yang membincangkan versi al-Tabari menyatakan bahawa "bahasa perjanjian dan perinciannya kelihatan sahih dan boleh dipakai dan bersesuaian dengan apa yang diketahui dengan Jerusalem pada masa itu."

Latar Belakang 

Pada tahun 637 Masihi, tentera Islam sudah muncul di pinggir kota Baitul Maqdis. Ketika, yang berkuasa di Baitulmuqaddis ialah Patriarch Sophronius, yang juga wakil Empayar Byzantine dan juga ketua Gereja Nasrani. Tatkala ramai tentera Islam di bawah pimpinan Khalid ibn al-Walid dan 'Amr ibn al-'As mula mengepung kota tersebut, Sophronius bersetuju untuk menyerahkan kota tetapi meletakkan syarat bahawa Umar sendiri harus hadir dan menerima penyerahan itu.

Mendengar syarat tersebut, Umar Al-Khattab pun bergerak meninggalkan Madinah menuju ke Baitulmuqaddis. Selepas menerima penyerahan, Umar menggariskan jaminan yang diberikan olehnya kepada penduduk tempatan di bawah pemerintahan yang baharu iaitu pemerintahan Islam bersesuaian dengan apa yang digariskan dalam al-Quran, garis panduan yang pernah disaran Nabi Muhammad s.a.w. dan juga mengikut kesesuaian semasa.

Nota

Rujukan

Bacaan Lanjut 
El-Awaisi,  Abd al-Fattah. Umar’s Assurance of Safety to the People of Aelia (Jerusalem): A critical Analytical Study of the Historical Sources. Journal of Islamic Jerusalem Studies. Vol. 3, No 2 (Summer 2000) pp 47–49.

Kristian dalam Khilafah al-Rasyidin
Islam abad ke-7
Dokumen abad ke-7
Umar bin Al-Khattab
Karya pada 638
Baitulmuqaddis zaman pertengahan
Karya tidak pasti pengarang